_:n1013973cc70543ef8cc4029ff3dcea88xb0
<http://schema.org/followUp>
"Maŋŋel čuohpadeami sirdojuvvot don áicanseŋgii. Doppe guossohuvvo borramuš ja juhkamuš, ja lea dehálaš ahte boađát julggiid nala nu jođánitgo vejolaš lea. Doppe beasat leat dušše moadde diimmu. Don it sáhte vuodjit biillain maŋŋel čuohpadeami mas narkosa lea geavahuvvon. Šiehtat danin muhtumiin gii sáhttá viežžat du. Buohcciviessu sáhttá diŋgot drošše dutnje. Fertet máksit iežasoasi dasa.Go ruoktot olletÁlggos sáhttá goččas leat veahá varra. Dat lea dábálaš ja dat unnu dađistaga, muhto sáhttá boahtit ruovttoluotta. Danin lea dehálaš ahte jugat ollu, lihttaris gitta guovtti lihttara rádjái jándoris, vai dus lea buorre čađadoidin gožžabavvagis. Muhtumat vásihit ahte plastihkkabohcci dagaha spiidema dahje bákčasiid go gožžá.   Sáhttá dáhpáhuvvat ahte plastihkkabohcci lea lihkkasan, ja sáhttá leat dárbbašlaš dan váldit olggos erenoamášinstrumeanttain.Čuovvoleapmi/maŋŋedárkkisteapmiPlastihkkabohcci galgá dábálaččat váldit eret dahje molsut muhtun vahkuid dahje mánuid maŋŋel. Jus dus galgá plastihkkabohcci(it) dušše ovtta áigodaga, de galggat šiehtadit diimmu urologalaš poliklinihkain vai sii váldet eret dan. Dat dahkkojuvvo álkis cystoskopiijain  mas leat jámihuvvon juste dan vásedin báikkis."
<https://finnmarkssykehuset.no/sa/behandlinger/innlegging-eller-skift-av-stent-i-urinledersaaspx>